Konstabel op Kaapse Vlakte doodgeskiet; 2 gewond | Maroela Media
'n Polisiekonstabel is Sondag in die vroeë oggendure op die Kaapse Vlakte doodgeskiet en nog twee polisiebeamptes is gewond terwyl hulle in die misdaadgeteisterde Delft aan diens was.
Kapt. FC van Wyk, woordvoerder van die polisie, sê die polisiebeamptes was vanoggend besig met misdaadvoorkomingspligte toe 'n verdagte op hulle losgebrand het. Een van die beamptes is doodgeskiet en twee ander ernstig gewond. Die verdagte het op die vlug geslaan.
Toe 'n tweede patrollievoertuig op die skietery reageer, het dieselfde verdagte ook op dié voertuig losgebrand. Die beamptes het teruggeskiet en 'n 24-jarige verdagte is gewond. Beamptes het beslag gelê op die vuurwapen wat in sy besit gevind is. Hy word tans in 'n hospitaal onder polisiebewaking behandel.
"Lede van die betrokke polisiestasie ontvang tans berading," sê Van Wyk.
Intussen is nog polisiebeamptes ontplooi in die gebied waar die skietery gebeur het.
Die naam van die 32-jarige polisiekonstabel wat doodgeskiet is sal bekendgemaak word sodra al sy naasbestaandes in kennis gestel is.
Ek sě weer help nie jy poer poer met die mense nie. Klim in maak skoon. Daar gaan heel moontlik betoog word oor die ou wat geskiet is want soos gewoonlik het jy niks gedoen nie jy was net toevallig op die toneel
Hy moet in die publiek opgehang word waar almal kan sien wat gebeur met 'n moordenaar.
Die verdagte raak nou n generaal in sy bende. Hy word beloon deur te moor. Die gesag van die staat is tot niet. Die staat is nie meer in beheer in sekere dele nie, selfs nie die weermag skrik bendes meer af nie.
Hulle moet die weermag saam met die polisie instuur. Sodat die weermag eenmaal kan skoonmaak.
Ek kannie sien dat die SAW diè probleem kan oplos nie. Hulle is goed vir skare beheer; maar hierdie mense kruip weg, & beweeg tùssen ander mense rond. Hoe moet ñ mens wèèt iemand gaan skiet as jy nie sy wapen kan sien nie! Ek glo nie àl die bendelede staan langs mekaar in rye, met hul wapens inni hand nie. Wanneer bendes op mekaar skiet, hoor die polisie eers nà die skietery daarvan. Snuffel hulle uit & ontwapen hulle. Maar dit klink ook vir mý na ñ onbegonne taak. Daar's tèveel geld by dwelms & wapens betrokke… Dit sal… Lees meer »